laion/Wikipedia-Exotic huggingface dataset:
ფრიდა

ფრიდა (ინგლ. Frida) — 2002 წლის ბიოგრაფიული ფილმი მექსიკელ მხატვარ ფრიდა კალოზე. ფილმი დაფუძნებულია ფრიდა კალოს შესახებ ბიოგრაფიულ წიგნზე. გადაღებულია რეჟისორ ჯული ტეიმორის მიერ. ფრიდა კალოს განსახიერებს სალმა ჰაიეკი. სელმა ჰაიეკი - ფრიდა კალო ალფრედ მოლინა - დიეგო რივერა მია მაესტრო - კრისტინა კალო ეშლი ჯადი - ტინა მოდოტი ანტონიო ბანდერასი - დავიდ ალვარო სიკერიოსი ჯეფრი რაში - ლევ ტროცკი ედვარდ ნორტონი - ნელსონ როკფელერი დიეგო ლუნა - ალეხანდრო გონსალეს არია ოსკარი საუკეთესო გრიმისთვის: ჯონ ჯეკსონი, ბეატრის დე ალბა ოსკარი საუკეთესო ორიგინალური მუსიკისთვის: ელიოტ გოლდენთალი ოქროს გლობუსი საუკეთესო ორიგინალური საუნდტრეკისთვის: ელიოტ გოლდენთალი BAFTA საუკეთესო გრიმისა და ვარცხნილობისთვის: ჯონ ჯეკსონი, ბეატრის დე ალბა, ჯუდი ჩინი, რეჯინა რეიესი ოფიციალური საიტი (დაარქივებული) „ფრიდა“ — კინოფილმების ინტერნეტ-მონაცემთა ბაზა (ინგლისური) „ფრიდა“ — Box Office Mojo-ზე „ფრიდა“ — Rotten Tomatoes
ნოემბერიანი

ნოემბერიანი (სომხ. Նոյեմբերյան) — ქალაქი სომხეთის ჩრდილო-აღმოსავლეთ ნაწილში, ტავუშის პროვინციაში. მდებარეობს ერევნიდან 198 კილომეტრში. ქალაქიდან რამდენიმე კილომეტრში გადის სომხეთ–აზერბაიჯანის საზღვარი. ნოემბერიანის სამხრეთით მდებარეობს ვოსკეპარის ქედი, ხოლო ჩრდილოეთით და დასავლეთით - გუგარაცის ქედი. სომხეთის მოსახლეობის 2001 წლის აღწერის მონაცემები
მეწამორი

მეწამორი (სომხ. Մեծամոր) — ქალაქი სომხეთში, არმავირის ოლქში. ქალაქის ტერიტორია ყოველთვის დასახლებული იყო ძვ. წ. V ათასწლეულიდან ჩვ.წ. XVIII საუკუნემდე. 1965 წელს დაიწყო გათხრები მეწამორის ძველ ციხესიმაგრეში. მეწამორის თანამედროვე დასახლება 1969 წელს ბირთვული სადგურის მუშახელისთვის აშენდა. მეწამორში იწარმოება სომხეთის ენერგო მოხმარების 40%. ↑ http://www.prlog.org/11389688-analyzing-nuclear-power-in-armenia.html
The Million Dollar Hotel: Music from the Motion Picture

The Million Dollar Hotel: Music from the Motion Picture — ფილმ „სასტუმრო მილიონი დოლარის“ საუნდტრეკი, გამოცემული 2000 წლის 13 მარტს. ალბომის ჩაწერაში მონაწილეობა მიიღო რამდენიმე ცნობილმა მუსიკოსმა, მათ შორის - ჯგუფ U2-ს წევრებმა, ბონომ და The Edge-მა. ინფორმაცია საიტზე Discogs ↑ http://www.allmusic.com/album/the-million-dollar-hotel-mw0000057570
შარლოტე ბრიცი

შარლოტე ბრიცი (გერმ. Charlotte Britz) (დ. 27 თებერვალი, 1958, ოტვაილერი, ზაარლანდი) — ზაარბრიუკენის ობერბურგომისტრი 2004 წლიდან. 1974 — შევიდა გერმანიის სოციალ-დემოკრატიულ პარტიაში 1996 — 2004 - მუშაობდა ზაარბრიუკენის საქალაქო მმართველობაში სოციალური განხრით. 2004 — 1 ოქტომბერი: გაიმარჯვა ობერბურგომისტრის არჩევნებში.
აჭიმი

აჭიმი — ელასტიური ბაფთა, რომელიც იჭერს შარვალს, იშვიათად ქვედა ბოლოს. როგორც წესი გადაკიდულია მხრებზე, ხოლო უკნიდან გადაჯვარედინებულია ან შებმული. ფართოდ იყო გავრცელებული XIX ს. ბოლოსა და XX ს. დასაწყისში, ტარებისას აუცილებლად იმალებოდა პიჯაკით, ან სხვა მოსასხამით. ძველად აჭიმი ერქვა ცხენის აღკაზმულობის ნაწილს, კერძოდ ლაგამის რგოლებზე მობმულ თოკს, რომლითაც ლაგამი იყო აჭიმული ყურებისკენ. შეგიძლიათ იხილოთ მედიაფაილები თემაზე „აჭიმი“ ვიკისაწყობში. აჭიმი დაარქივებული 2007-09-28 საიტზე Wayback Machine. , ნიკო ჩუბინაშვილი — „ქართული ლექსიკონი რუსულის თარგამანითურთ“, 1812-1825 წწ.;
არმავირი (სომხეთი)

არმავირი (სომხ. Արմավիր, 1932-მდე სარდარაბადი, 1992-მდე ოქტომბერიანი) — ქალაქი სომხეთში, მოსახლეობა — 45 100. მდებარეობს არარატის დაბლობზე, არაგაწის მთის სამხრეთ კალთაზე, ერევნიდან 43 კმ-ში.  რუსეთი არმავირი, რუსეთი  უკრაინა ფეოდოსია, უკრაინა  სირია დეირ-ეზ-ზორი, სირია  აშშ გალვესტონი, აშშ ქართული საბჭოთა ენციკლოპედია, ტ. 11, თბ., 1987. — გვ. 692. World Gazeteer: სომხეთი[მკვდარი ბმული] ↑ Al-Baath news. დაარქივებულია ორიგინალიდან — 2011-09-03. ციტირების თარიღი: 2014-09-07.
უძუმაკი ნარუტო

ნარუტო უძუმაკი (იაპონ. うちはサスケ?, უძუმაკი ნარუტო) — მანგა და ანიმე სერიალ „ნარუტოს“ პერსონაჟი, რომლის შემქმნელიცაა მასაში კიშიმოტო. იგი სერიალის მთავარი გმირია, მოზარდი ნინძა გამოგონილ სოფელ კონოჰაგაკურედან (დამალული ფოთლების სოფელი). თანასოფლელები მას დასცინიან ცხრაკუდიანი დემონი მელას გამო, რომელიც სოფელს თავს დაესხა. თავდასხმის დროს, მეოთხე ჰოკაგემ სიკვდილის წინ დემონი ნარუტოს სხეულში ჩაბეჭდა, სწორედ მამამისის ამ გადაწყვეტილებამ წაართვა ბავშვობა ნარუტოს, სწორედ ამიტომ აღიქვამდნენ მას მონსტრად თანასოფლელები, რადგან მასში დემონი ცოცხლობდა, დემონი რომელმაც სცადა სოფლის განადგურება. ამის მიუხედავად, ის აღიარებისთვის იბრძვის, რათა ჰოკაგე გახდეს - სოფლის ბელადი. მისი უდარდელი, ოპტიმისტური და მშვიდი ხასიათი აძლევს მას იმის უფლებას, რომ საერთო ენა გამონახოს კიდევ ერთ ნინძასთან როგორც თავისი სოფლიდან, ასევე სხვა სოფლებიდან. ნარუტო ჩნდება სერიალის მიხედვით გადაღებულ ფილმებში და სხვა მედიაში - ვიდეო თამაშებში და ორიგინალურ ანიმაციურ ვიდეოებში (OVA), ასევე ნარუტოს ვხედავთ მის გაგრძელებაში, უკიო კოდაჩის ბორუტო: ნარუტოს შემდეგ თაობაში, სადაც ნარუტო უკვე ზრდასრულია ხოლო მთავარი გმირი კი არის მისი შვილი, ბორუტო. ვიკისაწყობში არის გვერდი თემაზე: უძუმაკი ნარუტო პერსონაჟის აღწერა „ნარუტოპედიაში“ (ინგლისური)
სმბატ I

სმბატ I ბაგრატუნი (გ. 914) — სომხეთის მეფე 891-914 წლებში. იბრძოდა სომხეთის გათავისუფლებისათვის სახალიფოს ბატონობისაგან. სმბატ I მოქმედებდა საქართველოსთან კავშირში და კარგად იყენებდა არაბეთისა და ბიზანტიის უთანხმოებას. განსაკუთრებით მძიმე იყო მისი ბრძოლა ატროპატენას მმართველ იუსუფ იბნ აბუ-ლ-საჯთან, რომელიც თვითონ იბრძოდა დამოუკიდებლობისათვის. როდესაც სომხეთის მთავრები (მათ შორის ვასპურაკანის მფლობები გაგიკი) იუსუფის მხარეზე გადავიდნენ, სმბატ I დამარცხდა და იუსუფმა სიკვდილით დასაჯა ქალაქ დვინში მაისურაძე გ., ქართული საბჭოთა ენციკლოპედია, ტ. 9, თბ., 1985. — გვ. 440.
სმბატ II

სმბატ II — ანისის სომხური სამეფოს მეფე 977-989 წწ. მჭიდრო პოლიტიკური ურთიერთობა ჰქონდა ტაოს ქართველ მეფესთან - დავით III კურაპალატთან, რომლის პოლიტიკური გავლენა იმ დროს სხვა სომხურ სამეფო-სამთავროებსაც სწვდებოდა. მემატიანის ცნობით სმბატ II დავით კურაპალატთან ერთად მონაწილეობდა 978 წლის ბაგრატ III-ის აფხაზთა და ქართველთა მეფედ კურთხევის საქმეში. მაისურაძე გ., ქართული საბჭოთა ენციკლოპედია, ტ. 9, თბ., 1985. — გვ. 440. F. Macler, Armenia, The Kingdom of the Bagratides, The Cambridge Ancient History, vol. IV, p. 162
გიუმრი

გიუმრი (სომხ. Գյումրի) — სიდიდით მეორე ქალაქი სომხეთში; მდებარეობს ერევნიდან 126 კილომეტრში. გიუმრის ყოფილი სახელწოდები: კუმარი 1840 წლამდე, 1840-1924 წლებში ალექსანდროპოლი, 1924-1991 წლებში ლენინაკანი. განთავსებულია შირაქის პლატოზე, შირაკის ოლქის ცენტრი. 1841 წელს გახდა საქართველო-იმერეთის გუბერნიის, სამაზრო ქალაქი. მანამდე ის წარმოადგენდა მცირერიცხოვან დასახლება სახელად — გიუმრის, რომელიც შედიოდა ბამბაკი-შუაღელის დისტანციაში. 1830 წელს მოსახლეობა გაიზარდა თურქეთიდან გადმოსახლებული ქრისტიანების ხარჯზე. აღნიშნულმა დასახლებამ ქალაქის სტატუსი მოგვიანებით მიიღო. 1837 წელს რუსეთის იმპერატორის ნიკოლოზ პავლეს ძე რომანოვის მიერ აღნიშნულ ადგილებში მიმოსვლისას საფუძველი დაედო ციხის მშენებლობას, რომელსაც შემდგომში ისევე როგორც ქალაქსაც „ალექსანდროპოლის“ სახელი ეწოდა. სერგეი მერკუროვი — მოქანდაკე ალექსანდრია, ეგვიპტე ალექსანდრია, აშშ ქუთაისი, საქართველო კალინინგრადი, რუსეთი ნარდო, იტალია ოზასკუ, ბრაზილია პლოვდივი, ბულგარეთი მუნიციპალიტეტის ოფიციალური საიტი დაარქივებული 2012-08-17 საიტზე Wayback Machine. . (სომხური). ქალაქის საიტი. (სომხური), (რუსული), (ინგლისური), (ფრანგული). ↑ 34,4% населения Армении живет в Ереване. (რუსული) ↑ Кавказский календарь на 1845 годъ
ჯონ ადამსი

ჯონ ადამსი (ინგლ. John Adams; დ. 30 ოქტომბერი, 1735, ქუინსი, მასაჩუსეტსი — გ. 4 ივლისი, 1826, ქუინსი, მასაჩუსეტსი) — ამერიკის შეერთებული შტატების რიგით მე-2 პრეზიდენტი 1797-1801 წლებში. 1789-97 წლებში ჯორჯ ვაშინგტონის პრეზიდენტობისას იყო აშშ-ის პირველი ვიცე-პრეზიდენტი. იგი ითვლება ერთ-ერთ ყველაზე გავლენიან პიროვნებად ამერიკის დამაარსებელთა შორის. ადამსი ცნობილი გახდა ამერიკის რევოლუციის ადრეული ეტაპიდან. როგორც მასაჩუსეტსის დელეგატი კონტინენტურ კონგრესში, იგი იბრძოდა აშშ-ის დამოუკიდებლობის დეკლარაციის მისაღებად 1776 წელს. როგორც კონგრესის წარმომადგენელი ევროპაში, იგი იყო მთავარი მომლაპარაკებელი პირი ბრიტანეთთან სამშვიდობო ხელშეკრულების გაფორმებისას. ასევე მისი ძალისხმევის შედეგი იყო ამსტერდამიდან მნიშვნელოვანი კრედიტის მიღება. ადამსის რევოლუციისდროინდელი უფლებამოსილება საფუძველი გახდა მისი ორი ვადით ვიცე-პრეზიდენტობისა ჯორჯ ვაშინგტონის ადმინისტრაციაში, რის შემდეგაც იგი აირჩიეს აშშ-ის მეორე პრეზიდენტად. პრეზიდენტობის დროს იგი იყო შეწუხებული შიდა დაპირისპირებით ფედერალისტთა პარტიაში და უთანხმოებით ჯეფერსონის რესპუბლიკელებთან. მისი თანამდებობაზე ყოფნისას მან სადავო Alien and Sedition Acts მოაწერა ხელი. მისი პრეზიდენტობის მთავარი მიღწევა იყო სამშვიდობო რეზოლუცია 1798 წელს კვაზი ომის კრიზისის დროს საფრანგეთთან. თომას ჯეფერსონთან (იმ დროს ადამსის ვიცე-პრეზიდენტი) საპრეზიდენტო არჩევნებში დამარცხების შემდეგ ადამსი დაბრუნდა მასაჩუსეტსში. მან და მისმა ცოლმა აბიგაილ ადამსმა დააარსეს პოლიტიკოსების, დიპლომატების და ისტორიკოსების დინასტია, რომელიც ამჟამად ცნობილია ადამსების პოლიტიკური ოჯახის სახელით. ჯონ ადამსი იყო აშშ-ის მე-6 პრეზიდენტის ჯონ კუინსი ადამსის მამა. მისმა წარმატებებმა ფართო აღიარება ჰპოვა თანამედროვეობაში, მიუხედავად იმისა, რომ მისი წვლილი თავიდან არ იყო ისე აღნიშნული, როგორც სხვა დამაარსებლებისა. ქართული საბჭოთა ენციკლოპედია, ტ. 1, თბ., 1975. — გვ. 82. ჯონ ადამსი — ამერიკის შეერთებული შტატების მეორე პრეზიდენტი ვიკისაწყობში არის გვერდი თემაზე: ჯონ ადამსი
დოესი

დოესი — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში, დოესის ადმინისტრაციული ერთეულის (სოფლები: დოესი, გრაკალი) ცენტრი. მდებარეობს მტკვრის შუა ხეობის ვაკეზე, მეტეხი–გორის საავტომობილო გზაზე, ზღვის დონიდან 580 მეტრზე. კასპიდან დაშორებულია 25 კილომეტრით. დოესელთა მთავარი სამეურნეო ბაზაა დოესის მინდორი. სოფელში მდებარეობს საქართველოს კათოლიკოს პატრიარქის ეფრემ II-ის (სიდამონიძე) (1960-1972) სახლ-მუზეუმი. ასევე სამებისა და ღვთისმშობლის ბაზილიკური ეკლესიები. 1957 წელს ხოვლის არქეოლოგიურმა ექსპედიციამ დოესის მინდორში გათხარა ბრინჯაოს ხანის ყორღანული სამარხი. სოფელი დოესი ისტორიულ წყაროებში ცნობილია XVII საუკუნიდან. ვახუშტი ბატონიშვილის მიხედვით, „თეზმიდან დასავლით არს ხევი ხოვლესი... თეზმიდან ატენის წყლამდე მინდორი დოესისა, რომელი ირწყვის თეზის რუთი“. წყაროებში იხსენიება „დოეზი“, „დოვეზი“, „დუესი“-ს ფორმებითაც. თავდაპირველად თავად ჯავახიშვილებს ეკუთვნოდა, 1615 წელს კი მეფე ლუარსაბ II-მ იგი მერაბ და ქაიხოსრო ციციშვილებს უბოძა. 1638 წელს დოესის მინდორზე ერთმანეთს შეებრძოლნენ თეიმურაზ I-ისა (1605-1648) და როსტომ მეფის (1633-1658) მომხრეები. 1904 წლის 16 აგვისტოს, სოფლის მოედანზე შეიკრიბა გლეხობა. მათ უარი განაცხადეს თავად ციციშვილისთვის მაღალი გადასახადის გადახდაზე. აჯანყებულთა დასაწყნარებლად მოიწვიეს გორის მაზრის უფროსი ცხენოსანთა რაზმით. დააპატიმრა 5 მოთავე გლეხი. დოესში შემორჩენილია ღვთისმშობლის ეკლესიის ნანგრევები (შუა საუკუნეები). სოფლის სამხრეთ-დასავლეთით, 2,5 კმ-ის დაშორებით მდებარეობს წეროაანთ წმ. გიორგის ეკლესიის (გვიანდელი შუა საუკუნეები) ნანგრევები. 2014 წლის აღწერის მონაცემებით სოფელში ცხოვრობს 2323 ადამიანი. დოესის მინდორი დოესის ყორღანი წეროაანთ წმინდა გიორგის ეკლესია ილია ხმალაძის სახლი ქართული საბჭოთა ენციკლოპედია, ტ. 3, თბ., 1978. — გვ. 605. გვასალია ჯ., ენციკლოპედია „საქართველო“, ტ. 2, თბ., 2012. — გვ. ?. კახაძე კ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 155. ქართლის ცხოვრების ტოპოარქეოლოგიური ლექსიკონი, გვ. 195, თბ., 2013 წელი. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ Ethnic composition of Georgia 2014 ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
ჰოვანეს ჰოვანისიანი

ჰოვანეს მკრტიჩის ძე ჰოვანისიანი (დ. 26 აპრილი [ ძვ. სტ. 14 აპრილი], 1864, ვაღარშაპატი — გ. 29 სექტემბერი, 1929, ერევანი), სომეხი პოეტი, პედაგოგი. პირველი ლექსი გამოაქვეყნა ჟურნალ „ტარაზში“ („მოდა“), ლექსების პირველი კრებული მოსკოვში (1887). ჰოვანეს ჰოვანისიანის პოეზიის საფუძველი სომხური ფოლკლორია. ჰოვანეს თუმანიანთან და ავეტიქ ისააკიანთან ერთად ჰოვანისიანმა საფუძველი ჩაუყარა ახალ სომხურ რეალისტურ პოეზიას. მისი ლექსები ფილოსოფიური ხასიათისაა. ძირითადი თემებია სიყვარული, სომეხი ხალხის ისტორიული ბედი — XIX საუკუნის დასასრულს სულთან ჰამიდის მიერ მოწყობილი სომხების ბარბაროსული ხოცვა-ჟლეტა, ეროვნულ-განმათავისუფლებელი ბრძოლა, გლეხობის ცხოვრება. ხარატიანი ა., ქართული საბჭოთა ენციკლოპედია, ტ. 11, თბ., 1987. — გვ. 677. ↑ 1.0 1.1 1.2 1.3 1.4 1.5 1.6 სომხური საბჭოთა ენციკლოპედია / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974. <a href="https://wikidata.org/wiki/Track:Q164396"></a><a href="https://wikidata.org/wiki/Track:Q124405912"></a><a href="https://wikidata.org/wiki/Track:Q6429958"></a><a href="https://wikidata.org/wiki/Track:Q2657718"></a> ↑ Krikorian A., Heratchian H. Le dictionnaire biographique: Arméniens d'hier et d'aujourd'hui — Maisons-Alfort: 2021. — P. 266. — ISBN 978-2-905686-93-0 <a href="https://wikidata.org/wiki/Track:Q208314"></a><a href="https://wikidata.org/wiki/Track:Q114588221"></a><a href="https://wikidata.org/wiki/Track:Q114574126"></a><a href="https://wikidata.org/wiki/Track:Q114555440"></a>
სმბატის სამართლის წიგნი

სმბატის სამართლის წიგნი — სომხური ფეოდალური სამართლის ძეგლი. შეადგინა სმბატ სპარაპეტმა, იგივე გუნდსტაბლმა (1208-1276) კილიკიაში. სმბატის სამართლის წიგნი მოქმედებდა კილიკიის სომხეთში ასზე მეტ წელს, როგორც სახელმწიფოს ოფიციალური კოდექსი. მისი წყაროებია სომხეთის საეკლესიო კანონები, ჩვეულებითი სჯული და, ნაწილობრივ, მითხარ გოშის სამართლის წიგნი. სმბატის სამართლის წიგნი 7 განყოფილებისგან შედგება, მოიცავს 202 მუხლს და ეხება როგორც მეფესა და მის ვასალებს, ისე ფეოდალებსა და ყმა-გლეხთა შორის ურთიერთდამოკიდებულებებს, აგრეთვე სისხლის, სამოქალაქო, საოჯახო და მემკვიდრეობით სამართალს. სმბატი მეფის შეუზღუდველი სამართლის მომხრეა, მეფე დგას უმაღლესი მართლმსაჯულების სათავეში. კოდექსში გამოხატულია საერო და საეკლესიო ფეოდალების პრივილეგიები. სმბატი ცდილობდა კლასობრივი ბრძოლის შენელებას, მეფეს ავალებდა ღარიბთა დაცვას მდიდრებისაგან. სომხური სამართლის წიგნებიდან მხოლოდ სმბატის სამართლის წიგნშია ნორმა, რომლის მიხედვითაც ზედსიძე სიმამრის ქონების სრულუფლებიან მესაკუთრე-მემკვიდრედ ითვლება. ქართული საბჭოთა ენციკლოპედია, ტ. 9, თბ., 1985. — გვ. 440.
ნადუქნარი

ნადუქნარი — სოფელი საქართველოში, ახმეტის მუნიციპალიტეტში (შახვეტილას თემი). მდებარეობს მდინარე ილტოს მარჯვენა ნაპირზე. ზღვის დონიდან 680 მეტრი, ახმეტიდან 10 კილომეტრი. 2014 წლის აღწერის მონაცემებით სოფელში ცხოვრობს 12 ადამიანი. ქართული საბჭოთა ენციკლოპედია, ტ. 7, თბ., 1984. — გვ. 288. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ომალო (ხალაწანის თემი)

ომალო — სოფელი საქართველოში, ახმეტის მუნიციპალიტეტში ხალაწანის თემში, პანკისის ხეობაში, მდინარე ალაზნის მარცხენა ნაპირზე. ზღვის დონიდან 720 მეტრი, ახმეტიდან 24 კილომეტრი. 2014 წლის აღწერის მონაცემებით სოფელში ცხოვრობს 822 ადამიანი. ომალოს წმინდა გიორგის ეკლესია ქართული საბჭოთა ენციკლოპედია, ტ. 7, თბ., 1984. — გვ. 523. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ georgia-ethnic-2014 ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ოჟიო

ოჟიო — სოფელი საქართველოში, ახმეტის მუნიციპალიტეტში, თემის ცენტრი (სოფლები: ალავერდი, კოღოთო). მდებარეობს ალაზნის ვაკეზე. ზღვის დონიდან 520 მეტრი, ახმეტიდან 17 კილომეტრი. ოჟიო ისტორიულ წყაროებში XV საუკუნიდან იხსენიება. ალექსანდრე I-ს (1412-1442 წწ.) სოფელი სვეტიცხოვლისთვის შეუწირავს. XVI საუკუნის შუა წლებიდან ანდრონიკაშვილებს ეკუთვნოდა. XVII საუკუნიდან სოფლის ყმა-მამულზე წილი დაუდევს ალავერდის წმინდა გიორგის მონასტერსაც. სოფელი ოჟიო, როგორც მნიშვნელოვანი პუნქტი, XVIII საუკუნის გერმანელ მეცნიერსა და მოგზაურს ი. ა. გიულდენშტედტსაც აქვს მოხსენიებული. XVI-XVIII საუკუნეებში, იმდროინდელი ტერიტორიული დაყოფით, ოჟიო შედიოდა თიანეთის სამოურავოში, რომელსაც ჩოლოყაშვილები განაგებდნენ. ქართლ-კახეთის სამეფოს გაუქმებისა და რუსული მმართველობის დამყარების შემდეგ სოფელი თიანეთის მაზრაში შევიდა. 2014 წლის აღწერის მონაცემებით სოფელში ცხოვრობს 680 ადამიანი. ლუარსაბ ანდრონიკაშვილი — ქართველი მეცნიერი, იურისტი და საზოგადო მოღვაწე. ბაიხოს სამების ეკლესია ოჟიოს კვირაცხოვლის ეკლესია ოჟიოს კოშკები ოჟიოს წმინდა თომას ეკლესია ოჟიოს წმინდა ნინოს ეკლესია ქართული საბჭოთა ენციკლოპედია, ტ. 7, თბ., 1984. — გვ. 551. კახაძე კ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 131. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ოსიაური (ახმეტის მუნიციპალიტეტი)

ოსიაური — სოფელი საქართველოში, ახმეტის მუნიციპალიტეტში ქისტაურის საკრებულო, მდებარეობს გომბორის ქედის ჩრდილო-აღმოსავლეთ მთისწინეთში, მდინარე ოსიაურისხევის (ალაზნის აუზი) ნაპირზე. ზღვის დონიდან 760 მეტრი, ახმეტიდან 6 კილომეტრი. 2014 წლის აღწერის მონაცემებით სოფელში არავინ ცხოვრობს. ოსიაურის ეკლესია ქართული საბჭოთა ენციკლოპედია, ტ. 7, თბ., 1984. — გვ. 593. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
საბუე (ახმეტის მუნიციპალიტეტი)

საბუე — სოფელი საქართველოში, ახმეტის მუნიციპალიტეტში (შახვეტილას თემი), მდებარეობს გომბორის ქედის ჩრდილო-აღმოსავლეთ კალთაზე, მდინარე ილტოს (ალაზნის მარჯვენა შენაკადი) მარჯვენა ნაპირზე. ზღვის დონიდან 650 მეტრი, ახმეტიდან 8 კილომეტრი. 2014 წლის აღწერის მონაცემებით სოფელში ცხოვრობს 13 ადამიანი. პატარა ხატი საბუის კოშკი საბუის ღვთისმშობლის ეკლესია საბუის წმინდა გიორგის ეკლესია ქართული საბჭოთა ენციკლოპედია, ტ. 8, თბ., 1984. — გვ. 569. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
საკობიანო

საკობიანო — სოფელი საქართველოში, ახმეტის მუნიციპალიტეტში თემის ცენტრი (სოფლები: ბაყილოვანი, დედისფერული, კუწახტა, ქორეთი, ყვარელწყალი, ხევისჭალა). მდებარეობს პანკისის ხეობაში, მდინარე ალაზნის მარჯვენა ნაპირზე. ზღვის დონიდან 580 მეტრი, ახმეტიდან 12 კილომეტრი. 2014 წლის აღწერის მონაცემებით სოფელში ცხოვრობს 435 ადამიანი. სოფლის მიდამოებში აღმოჩენილია სხვადასხვა არქეოლოგიური ძეგლი. 1965 წელს სოფლის ჩრდილო-დასავლეთით, მაჩუტახევისა და პირველახევის ტერასებზე, შესწავლილია შუა ბრინჯაოს ხანის მცირეინვენტარიანი რამდენიმე სამარხი და გვიანდელი ბრინჯაოს ხანის ადრეული ეტაპის 21 ორმოსამარხი. სამარხები ოთხკუთხა ქვაყრიანია, რითაც ჩრდილო კავკასია ამავე ხანის სამარხებს ემსგავსება. ადამიანის ძვლები და ნივთები ცუდად იყო დაცული. აღმოჩნდა ნაძერწი მოყვითალო-მონაცრისფროდ და მოყავისფროდ გამომწვარი თიხის ჭურჭელი. ფორმით, დამზადების ტექნიკითა და შემკულობით მასალა ჩრდილო-აღმოსავლურ კავკასიურ (დაღესტანი) კერამიკას უახლოვდება და უცხოა ალაზნის ველის ძეგლებისათვის. აღმოჩნდა აგრეთვე ადგილობრივი გვიანდელი ბრინჯაოს ხანის ადრინდელი საფეხურის კერამიკა - წრეებად დაღარულზედაპირიანი და ფრჩხილისებრჭდეებიანი შავზედაპირიანი, ნაცრისფერსარჩულიანი ჩარხზე ნაკეთები ჭურჭელი. სამარხებში ნაპოვნია აგრეთვე ბრინჯაოს ფოთლისებრი სატევარი, სამხვია რგოლები, სასაფეთქლე საკიდი, სარდიონის მძივები და სხვა. არქეოლოგთა აზრით, გვიანდელი ბრინჯაოს ხანის ადრეულ ეტაპზე ადგილობრივი ეთნიკური ელემენტი ჩრდილო კავკასიურმა შეცვალა, მომდევნო პერიოდში (ძვ. წ. II-I ათასწლეულის მიჯნა) კი მათი ადგილი ისევ ადგილობრივმა ტომებმა დაიკავეს. სოფლის მიდამოებში გამოვლენილია აგრეთვე გვიანდელი ბრინჯაოს ხანის სამარხები, შუა ფეოდალური ხანის კულტურული ფენები, გვიანდელი ფეოდალური ხანის მრავალი უინვენტარო სამარხი და სხვა. ადგილ „ახმეტის ჯვარზე“ აღმოჩენილია ადრინდელი ფეოდალური ხანის ნასოფლარი, მარანი და ქვაყუთის ტიპის სამარხები, ადგილ „საყდარზე“ — ამავე ხანის პატარა საყდარი და ქვის საწნახლები. საკობიანოს ლომისის ეკლესია საკობიანოს ღვთისმშობლის ეკლესია Труды Кахетинской археологическои экспедиции, т. 1, Тб., 1969 გოგაძე ე., ქართული საბჭოთა ენციკლოპედია, ტ. 8, თბ., 1984. — გვ. 678. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
თამარ ნემსიწვერიძე

თამარ ნემსიწვერიძე (დ. ქუთაისი, საქართველო, 1987) — ვიცე-მის საქართველო 2007, წარადგინა საქართველო მის მსოფლიო 2007-ზე (ჩინეთი) და მის სამყარო 2007-ზე (ვიეტნამი). სწავლობდა ამერიკულ ჰუმანიტარულ უნივერსიტეტში (American University for Humanities). ჰობი და სპორტული აქტივობა: თხილამურებზე სრიალი, ცურვა, კითხვა, გიტარაზე და ფორტეპიანოზე დაკვრა, ცეკვა და როკ-მუსიკა. 2007 (Miss World 2007). Pagentopolis. დაარქივებულია ორიგინალიდან — 2012-01-03. ციტირების თარიღი: 2011. Tamar Nemsitsveridze - Miss World Georgia 2007. Babes Database (2007). ციტირების თარიღი: 2011. Contestant #35: Tamar Nemsitsveridze. თამარ ნესიწვერიძის ფოტოები მის მსოფლიოზე მონაწილეობის დროს. Pagentopolis. ციტირების თარიღი: 2011.[მკვდარი ბმული] Tamar Nemsitsveridze-ON Miss Georgia World Tamar Nemsitsveridze- ON Miss Georgia World. ვიდეო პორტალი „myvideo.ge“. ციტირების თარიღი: 2011. ↑ World 2007: Georgia Tamar Nemsitsveridze ↑ Babes Database: Miss World Georgia 2007.
მასისი (ქალაქი)

მასისი — ქალაქი სომხეთში, არარატის ოლქში, 1950 წლამდე ეწოდებოდა ულუხანლუ. მდებარეობს მდინარე რაზდანის მარცხენა სანაპიროზე. ერევნიდან სამხრეთით 14 კილომეტრზე. World Gazeteer: Armenia[მკვდარი ბმული] – World-Gazetteer.com
The Bravery

The Bravery (ინგლ. გულადობა) — ამერიკული როკ ჯგუფი ნიუ-იორკიდან. ჯგუფის მუსიკა არის ინდი-როკისა და ელექტრუნიკის ნაზავი, რამაც ამერიკულ ჩარტებში მეათე ხოლო ინგლისურში მეხუთე ადგილს მიაღწია. ფრონტმენი და სიმღერების ავტორი სემ ენდიკოტი და კეიბორდისტი ჯონ კონვეი კლასელები იყვნენ. მათი მუსიკალური ურთიერთობა არცთუისე ხელსაყრელად დაიწყო სკა პანკ ჯგუფში "Skabba the Hut" დაკვრით. სემი ბასზე უკრავდა ხოლო ჯონი კეიბორდზე. აღსანიშნავია რომ "Skabba the Hut" ში უკრავდა ფილმის CSI: Miami ვარსკვლავი ჯონათან ტოგო. კლასელებმა ჯგუფი დატოვეს და მრავალ სხვადასხვა new wave ჯგუფებში ერთად დაკვრის შემდეგ ჯგუფის შექმნა გადაწყვიტეს. ენდიკოტმა ბას გიტარიდან ვოკალში გადაინაცვლა და სიმღერების წერა დაიწყო. ჯგუფს შეუერთდნენ გიტარისტი მაიკლ ზაკარინი და ბასისტი მაიკ ჰინდერტი (ზაკარინი და ჰინდერტი კურსელები იყვნენ ). დრამერი ენტონი ბურულსიჩი ნიუ იორკში ბოსტონიდან ახალი ჩასული იყო როცა მას სემი დაუკავშირდა (ბურულსიჩი მანქანას ატარებდა როცა სემმა დაუძახა) ენტონის და სემს საერთო მეგობრები ჰყავდათ ჯგუფიდან Bishop Allen. ჯგუფმა The Bravery კონცერტების გამართვა ბრუკლინში Stinger Club ში დაიწყო. შოუებზე ხალხის მისაზიდად წევრებმა დაბეჭდეს ათასი პოსტერი და შექმნეს სამი "სემპლერი". პოსტერები და დისკები ბიჭებმა თვითონვე გაავრცელეს ხალხში. ჯგუფი თავის თავის პოპულარიზებას ინტერნეტითაც ცდილობდა. Bravery იყო ერთ-ერთი პირველი ჯგუფი რომელსაც MySpace ში პროფილი ჰქონდა. პატარა კლუბებში რამდენიმე თვიანი გამოსვლის შემდეგ ჯგუფმა კლუბ Arlene’s Grocery ში დაიმკვიდრა ადგილი სადაც სამშაბათობით გამოდიოდა. კონცერტები ანშლანგით მიდიოდა და Bravery მ ბევრი ლეიბლის ყურადღება მიიპყრო. ამავე პერიოდში ჯგუფის სიმღერა პირველად გაჟღერდა რადიოში. მალე ბრეივერის სიმღერა "An Honest Mistake" 3 პრესტიჟულ რადიოში ისმოდა, ნიუ იორკში კონცერტები წარმატებით ტარდებოდა და ჯგუფის ფანების რაოდენობაც ნელ-ნელა იზრდებოდა და 2004 წლის აგვისტოში ჯგუფი 2 ლეიბლს Island Def Jam (ამერიკა)ს და Loog Records (ინგლისი) ს შეუერთდა. ნოემერში ბრეივერი ლონდონის ერთ-ერთ ნაწილში Stoke Newington ში გადავიდა. სადაც მეტრო კლუბ "SOHO" დაიწყო გამოსვლა. სოჰოში გამოსვლებს შორის ჯგუფი ტურებს აწყობდა დიდ ბრიტანეთში საფრანგეთსა და ნიდერლანდებში. გარდა ამისა The Bravery მონაწილეობდა ჯგუფების Yeah Yeah Yeahs და Razorlight შოუებში. ამ პერიოდში Loog Records მა გამოუშვა Unconditional EP, (შეზღუდული ვერსია) რომელშიც სამი სიმღერა შედიოდა. “Unconditional,” “No Brakes,” და “Out Of Line.” ბრეივერის სატელევიზიო დებიუტი შოუში Later With Jools Holland შედგა. ჯგუფმა მონაწილეობა მიიღო საახალწლო შოუში "Motherfucker Party" სადაც ბასისტი მაიკ ჰინდერტი კინაღამ დაიჭირეს სტრიპტიზის გულისთვის. სადებიუტო ალბომის პირველი სინგლი An Honest Mistake 2005 წლის 28 თებერვალს გამოუშვეს. სიმღერამ №7 ადგილი დაიკავა დიდი ბრიტანეთის სინგლების ჩარტებში და №12 ამერიკის შეერთებული შტატების თანამედროვე როკის ჩარტში (Modern Rock Chart). ალბომი The Bravery გამოშვებული იქნა 2005 წლის თოთხმეტ მარტს დიდ ბრიტანეთში ოცდაცხრა მარტს აშშში 4 აპრილს ევროპაში და 4 მაისს ავსტრალიაში. მის გარეკანად გამოსახული იყო C. Finley ს ნახატი “Phoenix”. ვიკისაწყობში არის გვერდი თემაზე: The Bravery ოფიციალური საიტი